За напад на Налібокі адказвае брыгада імя Сталіна. Згаданы вышэй загад генерала “Платона” ад 10 мая 1943 г. пералічвае аддзелы, якія ўзялі ўдзел у нападзе на Налібокі: атрад Дзяржынскага, Бальшавіка, Суворава і іх камандзіры – тав. Канстанцін Шашкін, тав. Макаеў, тав. Фёдар Суркоў. Сярод нападнікаў былі й партызаны з так званага габрэйскага сямейнага атраду Шлёмы Зорына. У яго шэрагах былі і налібоцкія габрэі, якія ўцяклі ў лес пасля прыходу немцаў.